  Анжелика Тихонова корреспондент Удмуртиысь гурт возёсъя но сиён-юонъя министерствоын гурт возёс техникаез тупатъянъя но тол вакытлы пуктонъя арлы быдэ радъяськись элькун вожвылъяськонлы йылпумъянъёс лэсьтӥзы. Со сярысь удысэтлэн пресс-службаез ивортэ. Туэ вожвылъяськон 15-тӥ коньывуонысен 15-тӥ шуркынмонозь ортчиз Йылпумъянъёсъя, тросаз возёсъёсын бусы ужъёслэсь мозмытскем техниказы толлы ӟеч дасямын. Механизаторъёс но инженеръёс машинаоссы медаз сыноме, медаз вужме шуыса туж трос уж лэсьтӥзы. Озьыен, тулыс тракторъёс, комбайнъёс но арбериос, тупатъян боксъёсы интые, бусыосы потыны быгатозы. Элькун конкурсын вормисьёсты кык номинациосын пусйизы. «Устоез муниципал ёрос» номинациын вормисьёс: 1-тӥ инты – Можга ёрос; 2-тӥ инты – Вавож ёрос; 3-тӥ инты – Глаз ёрос. «Устоез гурт возёс» номинациын вормисьёс: 1-тӥ инты- Можга ёросысь «Красный октябрь» возёс но Дэри ёросысь «Путь Ильича» акционер огазеяськон; 2-тӥ инты – Вавож ёросысь Мичурин нимо но Глаз ёросысь «Коммунар» возёсъёс; 3-тӥ инты – Эгра ёросысь «Зуринский Агрокомплекс», Юкаменск ёросысь «Маяк» но Ува ёросысь «Дружба» огазеяськонъёс. Толалтэ механизаторъёс техникаез тупатъян ужзэс азьланьтозы.  Тегъёс: Удмуртия гуртвозёс Тол техника гуртвозёсъяминистерство  